ar en ar ar en ms ms en en id en en ms ms ms ms ms ms ms ms ms ms id id id ms ms ms ms ms ms ms id ms ms ms ms ms id ms id ms ms id ms id ms id ms ms id id id ms ms ms ms id ms id id id ms ms id id ms ms en id id id id ms id en en id id ms ms id id id id ms id ms id id ms ms ms id id id id id id id id de ms id ms id id en en en en es ceb en ur id ur ar en en es en pt ms id pt en id pt en id pt id ms pt en id pt ar ms pt th ms pt en ms pt ms ms pt ms ms pt hbs_lat ms pt es en ms it en it en it zh it en it de it ar en en en ar id it fr en pt it id pt id it ar it ca it ar en en ar fr en ms en cs cs en cs en en cs cs en cs cs en en en cs cs da en da cs en en cs cs ms ar ckb de ar en ar ms en nl id fa ar ms en ps ms en ar id it ar id it en ms it ar id pt ar en pt id id pt ar id pt az id pt sd ms pt fa ms pt id ms pt ar ms pt ur ms pt ar ms pt en en pt ar nl pt ar id pt ms id pt ar it en it en it ar it en it id it it it ar it ar it en
skip to main | skip to sidebar
KENAPA NAJIB TAKUT SANGAT NAK UMUMKAN TARIKH PRU 13 ? ? ?
SEBAB TARIKH ITU ADALAH TARIKH KEMATIAN KEPADA UMNO DAN NAJIB...
BAHAYA LOJI ARANG BATU KEPADA KESIHATAN
Kesan-kesan buruk akibat daripada pembakaran arang batu yang membawa maut BUKAN LAGI hanya “teori”, “andaian” atau “kepercayaan”. Kesan-kesan buruk ini TELAH DISAHKAN secara rasmi oleh Mahkamah Daerah Persekutuan Amerika Syarikat di Negeri North Carolina, dalam kes North Carolina ex rel. Cooper v. Tennessee Valley Authority (593 F.Supp.2d 812).
Pada 13 Januari 2009, Hakim Daerah Lacy H. Thornburg telah mengisytiharkan bahawa pelepasan udara daripada loji-loji arang batu TVA yang terletak di negeri-negeri Tennessee dan Alabama adalah satu “gangguan awam” (public nuisance) terhadap negeri jiran North Carolina. Ini merupakan satu “gangguan tidak munasabah” terhadap “harta, kesihatan, keselamatan, keamanan, atau kemudahan” orang awam. Mahkamah berkata bahawa loji-loji tersebut telah mengakibatkan “kecederaan, penyusahan [dan] kerosakan” secara serius di North Carolina.
Antara perkara-perkara lain, Hakim tersebut mengisytiharkan bahawa (secara ringkas):
a) Proses pembakaran dalam “boiler” loji arang batu menyebabkan arang batu mengalami perubahan kimia, yang membebaskan nitrogen, sulfur, dan merkuri;
b) Elemen-elemen kimia ini kemudian membentuk bahan-bahan kimia berbahaya seperti Nitrogen oksida (NOx), Sulfur dioksida (SO2), Ozon (O3) dan debu-debu halus dipanggil “PM2.5”, sebelum atau selepas dilepaskan ke dalam udara.
c) Walaupun kebanyakan daripada bahan kimia ini ditangkap atau dirawat dalam loji arang batu, bukan semua dicegah daripada dilepaskan daripada loji.
[Jadi, sedikit sebanyak mesti akan dilepaskan ke dalam udara, dan mengakibatkan kesan-kesan yang memusnahkan kesihatan dan alam sekitar.]
d) Selain daripada membentuk ozon, NOx dalam udara boleh juga membentuk Nitrate (NO3). SO2 dalam udara kerap menukar kepada Sulfat (SO4) atau bahan yang sejenis dengannya, seperti sulfat ammonium atau asid sulfurik.
e) Nitrat dan sulfat adalah komponen-komponen yang penting dalam pepejal-pepejal kecil yang didapati dalam udara. Bersama-sama, pepejal-pepejal ini biasanya dipanggil “PM2.5”, kerana mereka mempunyai diameter yang tidak melebihi 2.5 micron, yang lebih kecil jika berbanding dengan rambut manusia (50-70 micron), debu, debunga (pollen), dan “mold” yang lebih kurang 10 micron.
f) Sebahagian daripada sulfat, nitrate, dan komponen-komponen PM2.5 yang lain kekal dalam udara untuk tempoh masa yang panjang. Komponen PM2.5 yang lain pula mendarat di atas muka bumi melalui pelbagai proses yang dipanggil “pemendapan asid” (acid deposition). Misalnya, “pemendapan asid basah” (wet acid deposition) berlaku apabila PM2.5 dalam udara bersatu dengan air dalam bentuk hujan, hujan batu, atau salji (iaitu hujan asid). Manakala “pemendapan kering” (dry deposition) berlaku apabila PM2.5 mendarat tanpa bersatu dengan air. Pemendapan asid jenis ketiga adalah “pemendapan air awan” (cloudwater deposition), yang berlaku paling kerap dalam kawasan bergunung-ganang kerana kawasan- kawasan ini senang menjadi berkabus atau berawan. Dalam proses ini, PM2.5 bersatu dengan titis-titis air dalam awan atau kabus, yang kemudiannya mendarat di hutan dan permukaan-permukaan yang lain.
g) Terdapat cara-cara yang boleh digunakan oleh loji arang batu untuk mengurangkan kebanyakan daripada pelepasan bahan-bahan kimia berbahaya ini, sehingga 40-98% (bergantung kepada jenis bahan kimia), tetapi mereka sangat mahal, dan tidak dapat menghapuskan sepenuhnya pelepasan bahan-bahan kimia berbahaya ini.
h) Walaupun pelepasan dari loji arang batu ini ***hanya pada atau di BAWAH*** (TIDAK MELEBIHI) “Piawaian Kualiti Udara Kebangsaan untuk Debu-Debu Halus” (National Ambient Air Quality Standards for Particulate Matter) yang ditentukan oleh Kerajaan Amerika Syarikat, mereka MASIH CUKUP BAHAYA untuk menyebabkan kematian dan pemusnahan. Hakim tersebut berkata:
[Oleh yang demikian, jalan yang paling selamat untuk menjamin kesihatan orang ramai adalah langsung mengelakkan pelepasan bahan-bahan ini sekaligus, iaitu MEMBATALKAN pembinaan loji arang batu yang dicadangkan ini, dan BUKAN dengan menetapkan apa-apa “piawaian pelepasan udara” untuk MEMBENARKAN pencemaran!!]
i) Pendedahan kepada – dan penghisapan – udara yang mengandungi PM2.5 akan 90-100% pasti menyebabkan kematian terlalu awal (premature mortality) manusia. Khususnya, pendedahan dan penghisapan PM boleh mendatangkan kesan-kesan berikut kepada kesihatan manusia, mana-mana satu atau semuanya boleh menyebabkan kematian terlalu awal:
(iv) Kematian Bayi (Infant mortality). Terdapat semakin banyak bukti bahawa kematian-kematian bayi boleh dikaitkan dengan perubahan PM dalam udara. Kematian-kematian bayi sedemikian berpunca daripada masalah pernafasan dan “sindrom kematian tiba-tiba bayi” (sudden infant death syndrome, SIDS).
(v) Kesan-kesan buruk yang lain terhadap kesihatan, walaupun tidak membawa maut: kes penyakit asma yang meningkat, penyakit kerongkong yang serious (chronic bronchitis), dan penyakit jantung dan paru-paru (cardiopulmonary illness) yang lain. Hakim tersebut berkata:
“Kesan-kesan buruk ini terhadap kesihatan, walaupun tidak membawa maut, telah mengakibatkan banyak kerugian sosial dan ekonomi kepada rakyat North Carolina, termasuk kehilangan masa untuk sekolah dan kerja, tekanan yang meningkat terhadap bidang kesihatan yang disebabkan oleh penambahan bilik kecemasan dan lawatan doktor, dan juga kerugian am dari segi kesejahteraan yang disebabkan oleh masalah-masalah kesihatan serius.”
[Pelepasan bahan-bahan kimia berbahaya ini boleh menjejaskan ekonomi kita, dan BUKAN membantu kami dalam projek “Sabah Development Corridor”!!]
j) Menyebabkan pembentukan Ozon (O3), yang dikaitkan dengan kejadian kematian terlalu awal (premature mortality) manusia, sama dengan PM. Kesan yang lebih berkekalan (more long-lasting effect) akibat daripada pendedahan kepada ozon adalah pemanasan/keradangan salur pernafasan yang meningkat (increased airway inflammation). Peningkatan pemanasan/keradangan ini menambah-burukkan lagi penyakit asma dan tindakbalas negatif terhadap bahan-bahan allergen yang sedia ada (increases negative responses to pre-existing allergens).
“Jika asma dan pemanasan/keradangan paru-paru seseorang tidak terkawal dalam tempoh melebihi dua atau tiga tahun, maka parut yang berkekalan (irreversible scar) boleh berlaku dalam paru-paru orang itu, sehingga hampir 10-60% keupayaan paru-parunya hilang selama-lamanya.”
“Adalah kukuh/mantap/terbukti dalam karya sains bahawa ozon, secara nyatanya, menyebabkan kesan-kesan buruk ini terhadap kesihatan, ***walaupun pada atau di BAWAH*** taraf NAAQS.”
k) Pembentukan ozon adalah LEBIH CEPAT dalam cuaca yang panas, berbanding dengan yang dingin dan mendung.
[Ini bermakna debu-debu halus yang dilepaskan oleh loji arang batu adalah LEBIH TERUK di kawasan tropika/panas seperti Sabah berbanding daripada dalam negara-negara temperate/sejuk di Barat seperti Amerika Syarikat. Jikalau pelepasan daripada loji arang batu sudah boleh menyebabkan begitu banyak kemusnahan kepada negara-negara temperate/sejuk, bayangkanlah apa ia akan buat kepada Sabah yang bercuaca panas??]
l) Merosakkan dan membahayakan alam sekitar kita, harta-harta semula jadi kita yang tidak ternilai, air minuman dan pertanian [Pengusaha ladang-ladang KELAPA SAWIT sila ambil perhatian!! Dan kami belum lagi cerita tentang “pemanasan global” dan macam-macam lagi...]:
“Pemendapan asid (acid deposition) dalam bentuk sulfat, apabila mendarat di atas tanah, merendahkan taraf pH tanah itu, iaitu, ia membuat tanah lebih berasid. Apabila keasidan (acidity) tanah itu sampai ke satu tahap yang tertentu, aluminium (yang terdapat secara semulajadi dalam bumi) menjadi aktif. Aluminium adalah beracun bagi ekosistem kita. Contohnya, ia menyumbatkan (dan akhirnya membunuh) akar-akar tumbuhan yang halus, termasuk pokok-pokok, menjadikannya lebih susah untuk sistem-sistem akar meresapkan air dan nutrien daripada tanah itu. Proses ini, selain daripada menghalang pertumbuhan yang sihat, juga memburukkan lagi kesan-kesan kemarau (musim kering).”
“Sulfat juga membuangkan magnesium, kalsium, dan potassium dari tanah. Nutrien-nutrien tersebut adalah penting untuk pertumbuhan hutan yang sihat. Kalsium, misalnya, ialah komponen utama dinding-dinding sel dalam tumbuhan; dan magnesium adalah paling penting untuk proses fotosintesis.”
“Pemendapan asid (acid deposition), jika ia berlaku di kawasan berhampiran dengan legeh air (watershed of running water), juga menurunkan kualiti air dengan merendahkan taraf pH dan menambahkan kandungan aluminium dalam air.”
“Penumpuan ozon yang cukup tinggi boleh merosakkan tumbuh-tumbuhan, termasuk tanam-tanaman komersial serta tumbuhan-tumbuhan semulajadi”
m) Akan memendungkan/meredupkan langit kita dan mengurangkan jarak penglihatan (visibility) kita. Hakim tersebut berkata:
“PM2.5, khususnya SO2, mendatangkan kesan yang serius terhadap jarak penglihatan oleh kerana penyerakan cahaya (scattering of light). Seseorang yang meninjau suatu pemandangan indah di pusat-pusat pelancongan (scenic vista) akan mengalami penyerakan cahaya ini dalam bentuk jerebu (experience this scattering of light as haze).”
“Jerebu PM2.5 dan pencemaran udara yang lain yang menjejaskan jarak penglihatan pemandangan indah di pusat-pusat pelancongan ini mendatangkan suatu masalah yang teruk dari segi sosial dan ekonomi.”
[TNB/SESB selalu berkata bahawa loji-loji arang batu di Semenanjung Malaysia belum ada mengakibatkan apa-apa kesan yang buruk kepada alam sekitar. Memang betul – lihat saja langit di Kuala Lumpur, Lembah Klang dan bandar-bandar yang lain di Semenanjung Malaysia…]
n) Pelepasan bahan-bahan berbahaya ini boleh juga menjejaskan bandar-bandar dan kawasan-kawasan yang jauh. [Ini bermakna, KESELURUHAN Sabah TIDAK selamat, bukan sahaja Felda Sahabat/Lahad Datu!] Hakim tersebut berkata:
“Pelepasan bahan pencemar mendatangkan kesan-kesan yang paling teruk kepada kawasan-kawasan yang terdekat dengan sumber itu. Kajian yang tidak berat-sebelah (unbiased studies) menunjukkan bahawa pengurangan pelepasan dalam satu negeri tertentu akan memberi manfaat yang paling besar kepada negeri itu sendiri.
Walau bagaimanapun, pelepasan dari satu sumber yang terletak di LUAR negeri itu, terutama sumber yang dibawa oleh arah angin (upwind source), masih boleh mendatangkan kesan-kesan yang teruk kepada kualiti udara negeri itu.”
Adakah “Golden Coral Triangle” (kawasan batu karang terpelihara) and Darvel Bay akan menjadi begitu 10-15 tahun dari sekarang?
Kita harus ingat bahawa TVA juga bertanggungjawab atas satu lagi malapetaka arang batu pada Disember 2008 – penumpahan habuk arang batu yang paling teruk dari loji arang batunya yang terletak di Kingston, Tennessee, yang melepaskan 5.4 juta kaki padu (cubic feet) habuk arang batu (sisa-sisa selepas pembakaran arang batu untuk menjana tenaga elektrik) yang terlepas daripada dinding di loji itu. Tumpahan itu meliputi tanah seluas 300 ekar dengan bahan-bahan beracun dan memusnahkan atau merosakkan 40 buah rumah.
Mengikut laporan media, TVA membelanjakan US$1 juta (RM3.3 juta) sehari untuk kerja pembersihan itu, dan ia dijangka akan menanggung kos keseluruhan pembersihan sebanyak US$525 juta ke US$825 juta. Setakat May 25, 2010 – 1 ½ tahun kemudian – kerja pembersihan ini masih belum lagi siap dan masih lagi dijalankan. Bayangkanlah jika sisa-sisa arang batu yang beracun ini terlepas dari loji arang batu oleh kerana kecuaian ke dalam warisan-warisan Sabah kita yang tidak ternilai, seperti Darvel Bay dan “Golden Coral Triangle” (kawasan batu karang terpelihara bertaraf dunia) – maka generasi kami akan dianggap oleh sejarah sebagai generasi yang mementingkan diri (selfish) dan mengambil risiko yang tidak perlu diambil, semata-mata untuk keuntungan jangka pendek.
Ini telah mengesahkan dan menyokong wawasan hebat semua anggota Jemaah Menteri Sabah, apabila mereka MENOLAK sebulat suara cadangan untuk membina loji arang batu di Silam, Lahad Datu, atas sebab kesihatan, keselamatan dan pemuliharaan alam sekitar, pada April 2008 – sebelum kes Amerika Syarikat ini diputuskan oleh Mahkamah tersebut. Ketua Menteri Sabah, Y.A.B. Datuk Seri Panglima Musa Aman, dengan tepatnya berkata pada waktu itu:
“Setelah menimbang akan kebaikan dan keburukannya, Kabinet memutuskan MENOLAK cadangan ini kerana kita TIDAK MAHU MENGGADAIKAN KEBAJIKAN masyarakat di kawasan itu [di Silam, Lahad Datu] termasuk dari segi KESIHATAN DAN KESAN BURUK terhadap alam sekitar… Saya tahu sesetengah orang berkata dengan teknologi hari ini, cadangan loji itu adalah selamat dan bersih TETAPI sesetengah PAKAR juga TIDAK BERSETUJU.” (New Sabah Times, 3 April 2008)”
Apa yang diisytiharkan oleh Hakim Amerika Syarikat ini juga menyokong pendirian Perdana Menteri apabila beliau mengutuk arang batu. Dato’ Seri Najib Tun Razak telah berkata pada 2009 bahawa “arang batu adalah teknologi yang KOTOR, ia MENGANCAM ALAM SEKITAR.”
Kebanyakan (kalau bukan semua) daripada Menteri-Menteri Jemaah Menteri Sabah pada 2008 kini masih memegang jawatan dalam Jemaah Menteri. Adakah mereka sudah BERUBAH FIKIRAN dan jika demikian, APAKAH yang boleh meyakinkan mereka sekarang bahawa arang batu yang, katakan mereka sendiri pada 2008, kotor dan bahaya ini adalah BAGUS untuk kesihatan rakyat Sabah?? Jadi, kalau Kerajaan (Persekutuan atau Negeri) masih – peliknya – membenarkan TNB/SESB untuk memaksa rakyat Sabah untuk menerima loji arang batu ini WALAUPUN KERAJAAN MEMANG TAHU bahawa ARANG BATU BOLEH MEMBUNUH, kami ingin tanya – sama ada Kerajaan Persekutuan/ Negeri mahu mengabil risiko dengan kesihatan dan keselamatan kami semua – WALAUPUN mereka sendiri sudah memutuskan TIDAK MENGGADAIKAN KESIHATAN KAMI pada April 2008??
Pihak yang menyokong penggunaan arang batu harus faham bahawa sebab UTAMA kami membantah adalah demi kesihatan dan keselamatan kita semua dan juga kekekalan ekonomi kita untuk jangka masa panjang (long term-sustainability), termasuk bidang kelapa sawit.
Adalah langsung TIDAK BERMAKNA untuk kita rancangkan “Sabah Development Corridor” dan sebagainya jika 15-20 tahun dari sekarang, kesihatan awam, ladang-ladang, industri pelancongan dan rezeki kita semua termusnah akibat daripada pilihan arang batu yang LANGSUNG TIDAK PERLU ini 0 kerana Sabah ADA alternatif yang mudah dan selamat.
Demi kesihatan dan kesejahteraan cucu-cicit kita, TOLAKKAN ancaman kesihatan dan alam sekitar ini!!
(Alasan penghakiman kes ini yang penuh boleh didapati di: http://www.scribd.com/doc/15633519/2009-NC-vs-TVA-Decision, dan http://www.savesabah.com/blog/us-court-coal-kills)
Posted by penhijau at 9:18 AM 3 comments:
Selamatkan teluk rubiah dari menjadi mangsa kepada kapitalis dan pemimpin yang jiwanya muflis.
Penduduk Manjung sedang dalam proses dimatikan secara perlahan2 oleh pemimpin yang tidak bertanggungjawab..
Ayoh selamatkan teluk Rubiah....
sajak teluk rubiah :
Alam adalah sekolah, rumah dan daulah kita"
Posted by penhijau at 8:42 AM No comments:
Sunday, January 29, 2012
teluk rubiah bola dan brazil
Tahun 80an, masa tu Liga Perdana tengah hot. Team bola yang paling hot masa tu juga ialah Pahang sebab depa mampu membeli pemain terkenal macam Fandi Ahmad, Zainal Abidin Hasan, Samad Alipitchay. Semua orang minat dengan team Pahang. Orang suka team Pahang…tapi apa yang orang tak tau, team Pahang disponsor oleh tauke sayur di Cameron Highlands.
Habis tanah di Cameron Highlands digondolkan danCameron Highlands tidak lagi sejuk macam tahun 70an. Pelancong berkurangan dan akhirnya yang rugi ialah penduduk tempatan.
Sebelum tahun 2008, Tajol Rosli menjadi Menteri Besar Perak. Team bola Perak juga boleh dikatakan bagus juga. Kejor Yob Kejor. Tapi apa yang orang tak tau…habis balak di Belum dan Temengor kena sapu untuk menampung team bola Perak. Yang jadi mangsa..orang asli dan penduduk tempatan.
Tahun 2008, Pakatan mengambil alih Perak dan masa tu berebut orang PR nak jadi pengurus bola, yang tak pernah masuk stadium pun nak jadi pengurus bola. Nasib baik PR pegang Perak tak lama, kalau tidak…entah kawasan balak mana yang jadi mangsa.
Tahun 2009, BN merampas Perak dan team bola Perak kembali kepangkuan ahli politik BN. Macam mana depa nak tanggung team bola Perak?
Kawan aku, IAR memaklumkan aku tentang perkembangan bola Perak. Vale international bersetuju untuk mewujudkan akademi bola di Perak.
Bila bola dicampurkan dengan ahli politik yang kurang siuman, dua-dua hancur. Bukan saja bola dan ahlipolitik itu yang hancur, yang paling teruk ialah alam sekitar yang punah hanya untuk memuaskan hati orang politik.
MU, Liverpool, Manchester City, Chelsea..tak payah tebang balak untuk tanggung bola. Takpayah jual tanah untuk beli jersi bola. Sebaliknya duit dari luar yang masuk. Tapi di Malaysia, hutan dimusnahkan untuk menanggung duit beli jersi bola.
Tak mengapa kalau satu lot balak dikhaskan kepada PAFA, kemudian diuruskan secara professional. Sekali saja bagi modal..PAFA dah boleh berniaga dengan bola saja.
Tapi oleh kerana rasuah dan penyelewengan, habis beribu hektar pun…tak akan cukup kalau duitnya sangkut di poket politikus.
Sejak Zambry pegang jawatan Menteri Besar, dia juga memainkan peranan untuk mengisi kantung PAFA. Tapi Zambry lebih teruk dari Tajol Rosli ataupun Menteri Besar Pahang yang dulu. Tajol Rosli ambil balak..Zambry jual tanah!!
Lepas ni..anak muda Perak akan seronok tengok team Perak akan ada pemain Brazil. Mungkin juga ada jurulatih Brazil. Mungkin depa akan seronok hingga tak terkata. Tapi yang jadi mangsa ialah orang Manjung.
Teluk Rubiah sudah tidak dapat diselamatkan lagi sebab sudah dijual kepada syarikat Brazil. Hangpa mungkin seronok bila team Perak pakai jersey Vale.
Vale adalah lambang penjajah baru. Kalau dulu Umno bersekongkol dengan British mengaut hasil bumi Malaya, sekarang Umno bersekongkol dengan Brazil menakluki Malaysia. Kita marah bila tanah-tanah di Johor dijual kepada Singapura. Tapi orang Perak seronok bila tanah di Perak dijual kepada syarikat Brazil…hanya kerana bola.
Setiap tahun, bila PAFA memerlukan peruntukan baru, Umno menebang balak untuk memenuhi tuntuan itu. PAFA cuma perlukan mungkin 500,000…tapi balak yang ditebang mungkin bernilai 5 juta. 4.5 juta disapu oleh orang Umno, 500,000 dapat kat PAFA. cukup la beli jersi baru, beli pemain baru.
Penyokong bola Perak seronok..pemimpin Umno seronok..tapi depa tak peduli khazanah hutan negara hancur.
Sekarang dah nak buat akademi bola PAFA. Penyokong bola Perak seronok, pemimpin Umno pun seronok. Sebab dapat peruntukan baru.
Berapa peruntukan yang diberikan kepada Akademi bola PAFA? Kalau aku jadi pengarah Vale International.. kalau takat dua tiga juta tu..aku tak kisah la. Sebab apa yang Vale dapat dan pemimpin Umno dapat..jauh lebih banyak dari itu.
Dan sudah jadi tabiat orang Melayu, pemimpin Umno buat duit beratus juta…depa tak kisah. Janji bila pilihanraya dapat kain batik dan duit 50.00. Habis maruah tergadai.
Penyokong bola Perak juga lebih kurang macam tu. Janji depa dapat tengok team Perak ada pemain Brazil..boleh menang dalam perlawanan..dah cukup. Depa tak kisah kalau Teluk Rubiah dijual dengan harga ratusan juta. Depa tak kisah kalau pemimpin Umno dapat juta-juta.Depa dapat tiket free masuk stadium pun dah cukup. Kalau Zambry bergambar dengan Pele, Nani, dan Robinho orang tak kisah walaupun semuanya nampak serupa.
Depa tak peduli kalau Teluk Rubiah dulu macam ini.
Sekarang sudah jadi macam ini
(Gambar: Peter Van Der Lans)
Macam mana perkara ini boleh berlaku? Sebab orang tak peduli.
Apa yang dibuat oleh pemerintah, hanya diketahui oleh sekumpulan pemimpin politik atasan. Maklumat dan perancangan kebanyakannya rahsia. Sapa yang mendedahkan rahisa, akan didakwa dibawah OSA. Mana-mana maklumat yang berharga, dijual dengan harga yang tinggi.
Adakah nelayan Pangkor sanggup pergi ke Majlis Perbandaran Manjung untuk membeli Pelan Rancangan Tanah Daerah (RTD) Manjung? apakah pekerja Giant dan TESCO sanggup keluarkan separuh gaji bulanan untuk beli Deraf Pembangunan Daerah? Dan yang paling pelik, orang parti pun tak ada duit ka nak beli satu salinan?
Pemimpin dan penyokong Pakatan hanya sibuk dengan isu-isu nasional. Isu NFC, isu cincin, isu Rosmah shopping…tapi isu tempatan masing-masing tak peduli!
Teluk Rubiah sudah tidak dapat diselamatkan lagi. Dan untuk menampung kos bola team Perak, beratus ekar tanah hutan simpan di Pangkor akan diteroka. Balak akan dikeluarkan dan tanah akan dijual. Pangkor akan hancur. Sate ikan Pangkor dan ikan bilis Pangkor akan lenyap. Masa tu..kita akan makan sate ikanPangkor..tapi ikan dari Siam. Ikan bilis Pangkor pun hanya tinggal nama…mungkin kena impot dari Bangladesh.
Posted by penhijau at 6:52 PM No comments:
Subscribe to: Posts (Atom)
BERJUANGLAH KE GERBANG JASA
وَمَن يَكۡسِبۡ خَطِيٓـَٔةً أَوۡ إِثۡمً۬ا ثُمَّ يَرۡمِ بِهِۦ بَرِيٓـًٔ۬ا فَقَدِ ٱحۡتَمَلَ بُہۡتَـٰنً۬ا وَإِثۡمً۬ا مُّبِينً۬ا (١١٢)
And whoso committeth a delinquency or crime, then throweth (the blame) thereof upon the innocent, hath burdened himself with falsehood and a flagrant crime. (112) An-Nisa
pollywood VS toga capital VS ethtrade VS og1 - Pollywood http://www.pollywood.asia/ http://www.pollywood.asia/ http://www.pollywood.asia/ ID: fawi VS Toga Capital https://togacapital.com.my/ https://t...
Jom kita lihat isu ni pulak - - Apa yang boleh aku nak kata kan, hanya sekadar kesian,, itu sahaja yang aku mampu,,, maka akan aku cuba paparkan, agar ada pihak-pihak yang dapat membantu ...
Dah Yang ke-4.....insyaAllah - Assalamualaikum w.b.t. Merenung melihat blog sendiri yang dah tak ter'update"...dok rajin follow blog orang lain. Tengok tajuk entry pun dah yang ke-4. Alh...
POLIS - Ini tragedi luar biasa... - *Takziah, moga pasangan bahagia ini bersabar dengan ujian Allah...Subhanallah* *kisah di sini dan sini....*
Puan Hajjah Rohawati binti Abidin Calon Pas N51 Pasir Panjang. - Puan Hajjah Rohawati Abidin dicalonkan mewakili N51 Pasir Panjang Calon2 yang diistiharkan mewakili PAS untuk untuk bertanding dalam pilihanraya umum ke 13...
8 March - Salam buat sahabat-sahabat di malaysia bumi terchenta yang kini ini hangat dengan krisis di Lahad Datu.Penulis tak bertujuan pun nak ulas mengenai isu ter...
- KENAPA NAJIB TAKUT SANGAT NAK UMUMKAN TARIKH PRU 13 ? ? ? SEBAB TARIKH ITU ADALAH TARIKH KEMATIAN KEPADA UMNO DAN NAJIB...
Balas kata-kata mufti perak & perlis - Assalamu'alaikum...... seperti kata-kata yang lepas. mufti perlu ada taklifan (kewajipan) kepada atlit yang mahu sertai olimpik dan mahu menangguhkan puasa...
JANGAN CULAS SOLAT JAMAAH -
PAS Cawangan Sg Pinang Besar Pangkor
info - PERHATIAN KEPADA SEMUA KAUM WANITA (PERKOSAAN VISUAL) Ketika kita masuk ke toilet, bilik mandi, bilik hotel, ruang ganti pakaian, dan lain-lain, seberapa b...
Dewan Pemuda PAS Kawasan Lumut
Makluman Ceramah Perdana 30/5/11 - Assalamualaikum w.b.t Adalah dimaklumkan satu majlis ceramah perdana bersempena majlis perasmian Markaz Pas Cawangan Kg.Sungai Wangi,Ayer Tawar akan diadak...
Pasca Pru Sarawak,nada Najib tiba-tiba berubah.. - KUALA LUMPUR, 17 April — Datuk Seri Najib Razak mengakui beliau “teruja” tetapi mahu mempertimbangkan segala faktor sebelum memanggil pilihan raya umum k...
Azam challenged to give facts and figures to justify his statement yesterday that “Bribery, power abuse cases in Penang worrying” - The Chief Commissioner of Malayan Anti-Corruption Commission, Azam Baki, is challenged to give facts and figures to justify his statement yesterday that “B...
Anwar Ibrahim انور إبراهيم
Oposisi Malaysia Dilanda Keraguan Dikarenakan Anwar Ibrahim - Oposisi Malaysia Dilanda Keraguan Dikarenakan Anwar Ibrahim – Malaysia telah memiliki tiga perdana menteri dalam tiga tahun karena ketidakstabilan politi...
Weblog Husam Musa I Home
Confidential Document - Hello,Kindly view these Document I Uploaded for you. Click here and sign in with your email to view. I thought it would be a good read as it's about wealth...
DATO' TUAN IBRAHIM BIN TUAN MAN
BR1M - MURSYIDUL AM PERTAHAN PENDIRIAN - 13 Rabi'ul Akhir 1434 H | 24 February 2013 KOTA BHARU - Mursyidul Am Pas, Datuk Nik Abdul Aziz Nik Mat mempertahankan kenyataan berkenaan pemberian wang B...
Blog Tok Guru // Dari Sudut Perspektif: Blog Rasmi Tuan Guru Nik Aziz Nik Mat
Presiden PAS ڤريسيدن ڤاس
KENAPA NAJIB TAKUT SANGAT NAK UMUMKAN TARIKH PR...
SEMAK DAFTAR PEMILIH...PILIH LAH PAS
Feedjit Live Blog Stats
View my complete profile
INFOSENDIRI MEMBANTU INSAN YANG MEMERLUKAN
Tukar Tiub توكر تيوب
UMAT MANUSIA DALAM BAHAYA ! - AWAS !UMAT MANUSIADALAM BAHAYA !AMINBERTINDAK SEKARANGHENTIKAN PERANGAMINJIKA PERANG DUNIAPECAH KITASEMUA HANGUSAMINKHALAS
CINA ISLAM (林川興) چينا اسلام ﴿林川興﴾
Mengapa PAS menolak Pakatan Harapan? - *SEJAK *awal lagi, PAS menolak untuk bersama Pakatan Harapan (PH) apabila dijemput menyertainya sebelum Pilihan Raya Umum ke-14 (PRU-14), kerana PAS m...
~penarik beca ~ڤناريك بيچا
Daftar Harga Hp Samsung Agustus 2022: Galaxy S20 Ultra Rp 21 Jutaan Dan Galaxy A51 Rp 4,9 Jutaan - [image: Daftar Harga Hp Samsung Agustus 2020: Galaxy S20 Ultra Rp 21 Jutaan dan Galaxy A51 Rp 4,9 Jutaan] Berikut update daftar harga HP Samsung terbaru ...
The Blog Of My Life تيه بلوڬ اوف ماي ليفي
Vaksin ke tidak? - Vaksin tak wajib pun, ianya satu pilihan. Itu la kan, bila bercakap pasal vaksin sekarang, ramai netizen berlagak seolah-olah macam pakar segera pulak. Hin...
- Catatan Dhuha Feb 21 Catatan Dhuha. Kadang-kadang musibah yang menimpa kita mampu meluruskan jiwa, menyedarkan diri daripada kelalaian dan mampu menyelamat...
muhaimin sulam موهايمين سولم
Charles Darwin, Alfred Russel Wallace dan Buang Muhamad Ali - Buang atau nama panggilan Inggerisnya Ali Wallace hidup membesar bersama dengan abangnya, Panglima Putad yang mahir dalam perubatan tradisional yang d...
Khalid Samad خالد صمد
Video Tazkirah Ramadhan At-Taubah Ayat 31: Pendewaan Manusia - *WaLlahu 'Alam* *KHALID SAMAD* www.khalidsamad.com
Perjuangan adalah perlaksanaan kata - kata ڤرجواڠن اداله ڤرلقسنأن كات - كات
(KERJA KOSONG SEGERA) Handling Baggage Ground Crew KLIA - Handling Baggage Ground Crew *KLIA* Diperlukan segera ada 50 kekosongan Berminat ‼ segera ... www.wasap.my/601120739987/nakkerja 18 - 45 tahun lelaki warg...
(`•.¸♥ UmmiAnni ♥ ¸.•´) اوممينني
jangan buat hati mak bapak cuak..! - Geram..? Gelisah..? Galau..? Cuak..? Bimbang..? mana satu perasaan kita sekarang..bila situasi ini berleluasa tanpa pantauan..? mengapa kita masih ambil ...
Cerita di sebalik penjualan Pusat Pendidikan Al-Barakah - KERAJAAN negeri bersikap terbuka untuk mengadakan perbincangan pada bila-bila masa dengan pengurusan Pusat Pendidikan Al-Barakah jika mereka memerlukan ban...
Gendang dah berbunyi - SPR telahpun mengumumkan tarikh untuk diadakan pilihanraya umum kali ke-14 iaitu pada 9 Mei nanti. Gegak gempita alam maya apabila tarikh yang diumum SPR...
Senarai kerusi berdasarkan parti hasil persetujuan Pakatan Harapan - Kerusi parlimen yg akan ditandingi PPBM 1. Arau 2. Pdg Besar 3. Langkawi 4. Jerlun 5. Kbg Pasu 6. Jerai 7. Pendang 8. Baling 9. Pasir Puteh 10. Bachok 11. J...
Episode Sebuah Perjuangan ايڤيسودي سبواه ڤرجواڠن
RUMAHKU SYURGAKU - Bicara Santai Selain Politik. 01 25 Rabiul Awwal 1439 / 15 Dec 2017 *RUMAHKU SYURGAKU* Oleh : Pendekar Sakti 1. Sebahagian masalah hidup ialah serabut ata...
Telok Bakong Online تلوق باكوڠ اونلاين
Dr M: Singkir Najib selamatkan Malaysia - ------------------------------ 13.9K115 *25 Sep 2015, 5:56 pm* *25 Sep 2015, 6:26 pm* Tun Dr Mahathir Mohamad berkata, kegawatan ekonomi dan penyusutan...
Kopitiam Bang Nan كوڤيتيام بڠ نن
RM2.6 billion untuk lawan DAP - Yang kuat lawan DAP lorni kan Pas... Bagi kat PAS sikit buat modal lawan DAP.
Thinking of Life ثينكيڠ اوف ليفي
Menteri Pengangkutan sahkan kapal Israel berdagang di Malaysia - Berita TV9 : Menteri Pengangkutan Datuk Seri Kong Cho Ha mengesahkan Kapal Israel memasuki pelabuhan Malaysia untuk tujuan pedagangan.
Al-Sultan Almu'tasimu Billahi Muhibbuddin Tuanku Alhaj Abdul Halim Mu'adzam Shah Ibni Al-Marhum Sultan Badlishah -
ust Yusaini است يوسايني
Ayuh HIJRAH.... - Alhamdulillah. wassolatu wassalamu 'ala Saiyyidina Muhammad ibn Abdillah, wa 'ala aalihi wa sohbihi ila yaumiddiin, wa ba'du ; Sudah begitu lama saya tak ...
KEDAI KOPI TEPI MASJID
Salam dari Kedai Kopi - Assalamualaikum. Harap maaf buat semua pengunjung kerana blog ini terperam hampir 2 bulan. Masalah kerja yang memerlukan komitmen membataskan peluang untuk...
al-banjari online 2009 البنجاري اونلاين 2009
Faisal Tehrani فيصل تهرانا
Perisik Rakyat® ڤريسيك رعيت®